open-index/open-wikipedia-markdown huggingface dataset:
Staidi

**Staidi** on küla (*mazciems*) Lätis Gulbene piirkonnas Lejasciemsi vallas.

Küla asub Riiast 170 kilomeetri kaugusel valla edelaosas. Aastal 2007 oli külas 6 elanikku.

## Viited
Bilczyce

**Bilczyce** on küla Poolas Väike-Poola vojevoodkonnas Wieliczka maakonnas Gdówi vallas. Bilczyce asub Wieliczkast 10,5 km ja Krakówi kesklinnast ligi 23 km kagus.
Frévillers

**Frévillers** on vald Põhja-Prantsusmaal Pas-de-Calais' departemangus.

Põllumajandusküla asub departemangu kõrgeimas punktis, 26 km Arrasist loodes, teede D72 ja D74 ristumiskoha ümbruses.

## Huviväärsused

* St. Anne'i kirik, pärineb 18. sajandist.
* Vana lossi jäänused.

## Vaata ka

* Pas-de-Calais' departemangu haldusüksuste loend


Pilt:frevillers1.jpg|Vana väravahoone
Pilt:frevillers2.jpg|Lammas ja väravahoone


## Viited
Latvasas

**Latvasas** on küla (*mazciems*) Lätis Gulbene piirkonnas Lejasciemsi vallas.

Küla asub valla loodeosas. Aastal 2002 oli seal 10 elanikku.
## Viited
Frévin-Capelle

**Frévin-Capelle** on vald Põhja-Prantsusmaal Pas-de-Calais' departemangus.

Põllumajandusküla asub Scarpe'i jõe orus, 9,7 km Arrasist loodes, teede D49 ja D49E ristumiskoha ümbruses.

## Huviväärsused

* Jumalaema kirik, pärineb 17. sajandist.
* Jumalaema kabel, pärineb 18. sajandist.

## Vaata ka

* Pas-de-Calais' departemangu haldusüksuste loend

## Viited
Palata küla

**Palata** on küla (*mazciems*) Lätis Gulbene piirkonnas Lejasciemsi vallas.

Küla asub valla lõunaosas Koiva jõe kaldal. Aastal 1999 oli seal 15 elanikku.
## Viited
Anthony Modeste

**Anthony Mbu Agogo Modeste** (sündinud 14. aprillil 1988 Cannes'is) on Prantsusmaa jalgpallur, kes mängib ründajana Saksamaa kõrgliigaklubis Dortmundi Borussia.

Prantsusmaa kõrgliigas debüteeris ta hooajal 2007/08 Nice'i meeskonnas. Hooajal 2009/10 mängis ta laenul Prantsusmaa esiliigaklubis Angers. 20 väravaga oli Modeste Olivier Giroudi järel liigas paremuselt teine väravakütt ning ta valiti liigahooaja sümboolsesse koosseisu.

2010. aasta augustis sõlmis ta nelja-aastase lepingu Prantsusmaa kõrgliigaklubiga Bordeaux' Girondins. Hooajal 2010/11 lõi Modeste Prantsusmaa kõrgliigas 10 väravat. 2012. aasta jaanuaris läks ta hooaja lõpuni laenule Inglismaa kõrgliigaklubisse Blackburn Rovers, kuid seal ta üheksa mänguga ühtegi väravat ei löönud. Hooajal 2012/13 oli ta laenul Prantsusmaa kõrgliigaklubis Bastia ning lõi 15 väravat.

2013. aasta juulis sõlmis ta kolmeaastase lepingu Saksamaa kõrgliigaklubiga Hoffenheim. Hooajal 2013/14 lõi Modeste Saksamaa kõrgliigas 12 väravat.

Aastatel 2015–2017 mängis ta Saksamaa kõrgliigas kaks hooaega 1. FC Kölni särgis. Esimesel hooajal lõi ta 15 väravat. Hooajal 2016/17 lõi ta Saksamaa kõrgliigas 25 väravat ega ligi pooled Kölni väravatest sel hooajal Saksamaa kõrgliigas ja aitas Kölni UEFA Euroopa Liiga alagrupiturniirile. Saksamaa kõrgliigas oli Modeste sel hooajal Pierre-Emerick Aubameyangi ja Robert Lewandowski järel paremuselt kolmas väravalööja.

Aastatel 2017–2018 mängis ta Hiina kõrgliigaklubis Tianjin Quanjian.

2018. aasta augustis naasis ta 1. FC Kölni. Hooaja 2020/21 teises pooles oli ta Kölnist laenul Prantsusmaa kõrgliigaklubis Saint-Étienne. Hooajal 2021/22 tegi Modeste Saksamaa kõrgliigas oma paremuselt teise hooaja, kui lõi 20 väravat.

2022. aasta augustis sõlmis ta üheaastase lepingu Dortmundi Borussiaga.

Aastatel 2008–2010 mängis Modeste Prantsusmaa kuni 21-aastaste koondises.

Tema isa Guy Modeste oli samuti jalgpallur. Ta oli pärit Martinique'i saarelt.

## Viited
San Angelo

**San Angelo** on linn USA-s Texase osariigis, Tom Greeni maakonna halduskeskus ja ainus linn. See asub Edwardsi platoo edelanurgas ja Chihuahua kõrbe kirdenurgas Concho jõe põhja- ja lõunapoolse haru liitumiskohas osariigi pealinnast Austinist umbes 360 km kaugusel loodes.

Elanike arv on 2020. aasta rahvaloenduse seisuga 99 893. Aastal 2010 oli elanikke 93 200. 48,2% elanikkonnast moodustavad valged ja 42,35% ladinaameeriklased.

Piirkonda asustasid algselt *jumano*-indiaanlased. 1632. aastal rajati praeguse San Angelo lähedale lühikest aega tegutsenud frantsisklaste misjonikeskus. Praegune San Angelo linn asutati 1867. aastal, kui USA armee rajas sinna kaitserajatise Fort Concho. San Angelo asula (algselt Santa Angela) sai nime ühe selle esimese asuniku Bartholomew J. DeWitti abikaasa Angela järgi (hiljem sai Angelast Angelo). Linn hakkas kiiresti kasvama 1880. aastatel pärast maakonna halduskeskuseks saamist. San Angelo kujunes piirkonna liiklussõlmeks, kui 1888. aastal jõudis sinna Santa Fe Railroadi ja 1909. aastal Kansas City, Mexico and Orient Railway raudteeliin. 20. sajandi esimesel poolel kujunes San Angelo tähtsaimaks majandusharuks nafta- ja maagaasitööstus.

San Angelos valitseb lähistroopiline poolariidne kliima. Keskmine õhutemperatuur on juulis 22–35 °C ja jaanuaris 1–15 °C. Aasta keskmine sademete hulk on 539 mm. Kõige enam sajab mais (72 mm) ja kõige vähem detsembris (22 mm). 

Linnas asuvad 1981. aastal avatud San Angelo kaunite kunstide muuseum, 1867. aastal asutatud endine kaitserajatis Fort Concho, mis tunnistati 1961. aastal riiklikuks ajaloomälestiseks (*[[National Historic Landmark]]*), ja Goodfellow' õhujõudude baas. Linnas tegutseb 1928. aastal asutatud Angelo State University, mis kuulub Texase Tehnoloogiaülikoolide programmi. Linna läänepiiril asub looduskaitseala San Angelo State Park, kus elab väiksearvuline ameerika piisonite kari.

Linna teenindab San Angelo piirkondlik lennujaam. Linnas asub linnadevahelisi bussiliine opereeriva firma Greyhound Linesi bussipeatus. Linnas ristuvad maanteed Route 67 ja Route 87.


San Angelo September 2019 44 (San Angelo Museum of Fine Arts).jpg|San Angelo kaunite kunstide muuseum
ASUEntrance.jpg|Angelo State University peasissepääs


## Viited

## Välislingid
* https://www.cosatx.us/
Niemysłów

**Niemysłów** on küla Poolas Łódźi vojevoodkonnas Poddębice maakonnas Poddębice vallas. Niemysłów asub Poddębicest umbes 10 km läänes ja Łódźi kesklinnast ligikaudu 45 km lääneloodes.

Niemysłówi on esmamainitud 1262. aastal.

Niemysłów sai linnaõigused enne 1563. aastat, kuid kaotas need enne 1580. aastat.

## Viited
Bałdrzychów

**Bałdrzychów** on küla Poolas Łódźi vojevoodkonnas Poddębice maakonnas Poddębice vallas. Bałdrzychów asub Poddębicest umbes 3 km edelas ja Łódźi kesklinnast ligikaudu 38 km lääneloodes.

## Viited
Łężki

**Łężki** on küla Poolas Łódźi vojevoodkonnas Poddębice maakonnas Poddębice vallas. Łężki asub Poddębicest vahetult kagus.

## Viited
Lapati

**Lapati** (ka **Lopati**) on küla ('mazciems'') Lätis Gulbene piirkonnas Lejasciemsi vallas.

Küla asub valla keskosas. Asulas on Lapati bussipeatus. Aastal 2007 oli külas ligikaudu 20 elanikku.
## Viited
Salaki

**Salaki** (ka **Solaki**) on küla (*mazciems*) Lätis Gulbene piirkonnas Lejasciemsi vallas.

Küla asub valla keskosas. Aastal 1999 oli külas 11 elanikku.

## Viited
Pudłówek

**Pudłówek** on küla Poolas Łódźi vojevoodkonnas Poddębice maakonnas Poddębice vallas. Pudłówek asub Poddębicest ligi 8 km lõunaedelas ja Łódźist umbes 37 km lääneloodes.

## Viited
Andriņi

**Andriņi** on küla (*mazciems*) Lätis Gulbene piirkonnas Lejasciemsi vallas.

Küla asub valla keskosas.

## Viited
Dūre (Lejasciemsi vald)

**Dūre** on küla (*mazciems*) Lätis Gulbene piirkonnas Lejasciemsi vallas.

Küla asub valla põhjaosas Koiva jõe kaldal. Looduskaitse all on kuus külas kasvavat tamme.

Seal on bussipeatused Dūre ja Dūre II.  

Asula on kujunenud endise Dūre mõisa keskuse juurde.

Aastal 1999 oli külas 34 elanikku.

## Viited
Salmaņi

**Salmaņi** (ka **Salmeņi**) on küla (*mazciems*) Lätis Gulbene piirkonnas Lejasciemsi vallas.

Küla asub valla idaosas. Sealt algab Ķiurga jõgi. Aastal 1999 oli külas 15 elanikku.
## Viited
Moreni

**Moreni** on linn Rumeenias Dâmbovița maakonnas. Linn asub ajaloolises Munteenia piirkonnas, maakonnakeskusest Târgoviștest ligikaudu 16 km idakirdes.

Morenit on esmamainitud 1584. aastal. Linnaõigused sai Moreni 17. septembril 1947.

Morenis alustati 1861. aastal esmakordselt Rumeenias naftatootmist.

## Viited
Juhan Puskar

**Juhan Puskar** ka Johann Puskar, VR I/3 (6. mai 1885 Kabala vald, Viljandimaa – 10. august 1950 Cucamonga, California, Ameerika Ühendriigid) oli Eesti sõjaväelane (kolonelleitnant, 1918).

Johann Puskar sündis 6. mail (vkj 24.04.) 1885. aastal Viljandi kreisi Pilistvere kihelkonna Kabala valla Villevere küla Siherni talus. Õppis valla- ja Pilistvere kihelkonnakoolis ning Eesti Aleksandrikoolis Põltsamaal 1899–1903. 

Sõjalise hariduse sai Peterburi jalaväe junkrukoolis (hilisem Vladimiri sõjakool) 1905–1908. Astus septembris 1904 vabatahtlikult Venemaa keiserlikku armeesse. Ülendati juulis 1908. aastal alamleitnandiks. Teenis järgnevalt 61. Vladimiri jalaväepolgus kuulipildujakomando ülema ja rooduülemana. Ülendati novembris 1911. aastal leitnandiks. Esimeses maailmasõjas osales koos oma polguga. Ülendati lahingulise vapruse eest augustis 1915 alamkapteniks.  Jaanuarist 1917. aastal oli 619. jalaväepolgu komando- ja pataljoniülem. Ülendati jaanuaris 1917. aastal kapteniks. Pälvis lahingulise vapruse eest Anna 2., 3. ja 4. järgu ning Püha Stanislavi ordeni 2. ja 3. järgu ordenitega.

1918. aasta jaanuarist kuni aprillini oli 1. Eesti jalaväepolgu III pataljoni ülem, ülendati aprillis 1918 kaptenist alampolkovnikuks.

Saksa okupatsiooni ajal varjas end isatalus, Saksa okupatsiooni järel aitas 1918. sügisel organiseerida Viljandimaal omakaitset ja novembris asutada Paides kaitseliitu. Nimetati Vabadussõja eel, 21. novembril 1918, 6. jalaväepolgu ülemaks. Tagandati 26. aprillil 1919 Sõjavägede ülemjuhataja poolt seoses punavägede läbimurdega Ruhja all Lõunarindel. Viidi üle Sõjaväe Peastaabi Sõjaväe Varustusvalitsusse ja määrati mais 1919 selle sõjariistade osakonna ülemaks. Detsembris 1919 nimetati Suurtükiväe Valitsusse sama osakonna ülemaks. Oli märts–aprill 1920 Nõukogude Venemaal rahulepingu ratiﬁtseerimiskomisjoni liige. 

Vabanes sõjaväest septembris 1920. aastal, 1922. aasta novembris nimetati alampolkovnikust kolonelleitnandiks.

Teenete eest Vabadussõjas vääristati teda I liigi 3. järgu Vabadusristiga, millele lisandus 50 000 marka ning tasuta maa normaaltalu suuruses  Harjumaa Raasiku mõisast.

Töötas järjest Tallinn-Harju abimaksuinspektorina ning pälvis teenete eest Valgetähe IV klassi teenetemärgi (1938). Esimese Nõukogude okupatsiooni ajal varjas end Kambi talus. Saksa okupatsiooni ajal tegutses taas maksuinspektorina. Oli Vabaduse Risti Vendade Ühenduse Tallinna osakonna liige.

Põgenes septembris 1944 koos perega Saksamaale. 1945. aasta kevadel valiti ta Kesk-Saksamaal Gera linnas asutatud Eesti Komitee esimeheks. Juba samal sügisel siirdus Nürnbergi läheduses asuvasse Fürthi, kus oli samuti tegev eestlaste rahvuskomitee juhatuses ning rahvatantsijate juhiks. Alates jaanuarist 1947 oli pikemat aega tegev Nürnbergi lähedal asunud Eesti-Läti laagri “Valga” Eesti Komitees. Siirdus 1950. aasta algul koos perega Ameerika Ühendriikidesse. Johann Puskar suri 10. augustil 1950 Lõuna-Californias Cucamongas puuviljaistanduses töötades südamerabandusse ja on maetud Lõuna-Californias Bellevue kalmistule Ontarios.

## Viited

## Välislingid
*Ohvitseride andmekogu. Juhan Puskar
Oldermaņi

**Oldermaņi** on küla (*mazciems*) Lätis Gulbene piirkonnas Lejasciemsi vallas.

Küla asub valla idaosas Sudaliņa jõe kaldal. Küla kohal asub jõel Lejasdzirnavase veskijärv. Asulas on Priede bussipeatus. 

Aastal 2007 oli külas ligikaudu 10 elanikku.

## Viited
Pirtsmuiža

**Pirtsmuiža** (kohalikus murdes **Piertsmuiža**) on küla (*mazciems*) Lätis Gulbene piirkonnas Lejasciemsi vallas.

Küla asub valla keskosas. Asula on kujunenud endise Pirtsmuiža karjamõisa juurde. Seal kasvav Atvasese mänd ümbermõõduga 3,37 meetrit on looduskaitse all.
## Viited
Umari

**Umari** on küla (*mazciems*) Lätis Gulbene piirkonnas Lejasciemsi vallas.

Küla asub valla idaosas Sudaliņa jõe kaldal. Jõe teisel kaldal ausb Krampani küla. Asulas on Sudali bussipeatus. 

Aastal 2007 oli külas ligikaudu 20 elanikku.

## Viited
Olekši

**Olekši** on küla (*mazciems*) Lätis Gulbene piirkonnas Lejasciemsi vallas.

Küla asub valla idaosas, paigas, kus Olekšupīte Sudalsi järve suubub.
## Viited
Auguliena

**Auguliena** (ka **Auguliene**, vanasti **Augulene**) on küla (*mazciems*) Lätis Gulbene piirkonnas Beļava vallas.

Küla asub valla lääneosas Auguliena järve kaldal. Asulas on Auguliena bussipeatus.

Küla on kujunenud endise Auguliena mõisa keskuse juurde. Nõukogude perioodil kuulus see kolhoosi Pilskalns. Kolhoosi likvideerimisel jäid mõisa hooned tühjaks ja mõisakompleks rüüstati. Erastamisel omandas mõisa hooned aastal 1999 SIA "Augulienas muiža", mis kavandas mõisa häärberisse võõrastemaja rajamist.

Auguliena mõisakompleks on arhitektuurimälestistena kohaliku kaitse all, eraldi on sealt kaitse all veel ait,  majandushoone ja häärberi varemed. Looduskaitse all on Auguliena tamm ja Auguliena järve tamm.

## Viited
Jacob Ramsey

**Jacob Matthew Ramsey** (sündinud 28. mail 2001 Birminghamis) on Inglismaa jalgpallur, kes mängib poolkaitsjana Inglismaa Premier League'i klubis Aston Villa.

Aston Villa noorteakadeemiaga liitus ta 2007. aastal. 2019. aasta jaanuaris sõlmis ta Aston Villaga esimese profilepingu. Aston Villa põhimeeskonnas debüteeris ta 19. veebruaril 2019 Inglismaa esiliiga mängus West Bromwich Albioni vastu. 2020. aasta jaanuaris läks ta hooaja lõpuni laenule Inglismaa tugevuselt kolmanda liiga klubisse Doncaster Rovers. Seitsme mänguga lõi Ramsey League One'is kolm väravat, kuid koroonapandeemia tõttu jäi League One'i hooaeg pooleli.

Inglismaa kõrgliigas debüteeris Ramsey Aston Villa meeskonnas hooajal 2020/21. 2021. aasta veebruaris sõlmis ta klubiga uue nelja ja poole aasta pikkuse lepingu. 22. oktoobril 2021 lõi ta mängus Arsenali vastu oma esimese värava Inglismaa kõrgliigas. Hooajal 2021/22 lõi ta Inglismaa kõrgliigas kokku kuus väravat.

Alates 2019. aastast on Ramsey mänginud Inglismaa noortekoondistes.

## Välislingid
* Profiil Aston Villa kodulehel
Saari pealetung

**Saari pealetung** oli Prantsusmaa sissetung Natsi-Saksamaa Saarimaale teise maailmasõja alguses, 7.–16. septembrini 1939. Algne plaan oli peale tungida 40 diviisi, ühe soomusdiviisi, 3 mehhaniseeritud diviisi, 78 suurtükirügemendi ja 40 tankipataljoniga, et aidata Poolat, mida Saksamaa parasjagu ründas. Kuigi piirile viidi 30 diviisi (ning mõned üle piiri), ei kandnud rünnak oodatud vilju. Kui Saksamaa oli Poola kiiresti vallutanud, sai ta vägesid läänerindele juurde tuua ning Prantsusmaa pealetung katkes. Prantsuse väed taganesid Saksamaa vastupealetungi kartuses 17. oktoobril.

## Vaata ka
* Teise maailmasõja Saksa sõjavarustuse loend

## Viited

## Kirjandus
* 
* 
* 
*
Letes

**Letes** on küla (*ciems*) Lätis Gulbene piirkonnas Beļava vallas.

Küla asub valla kirdeosas merepinnast 140 meetri kõrgusel Letese järve lõunakaldal. Letes jääb Riiast 196, piirkonna keskusest Gulbenest 21 ja vallakeskusest Beļavast 11 kilomeetri kaugusel.  Asulas on Letese bussipeatus.

Külas on postkontor. Seal tegutseb loomakasvatusettevõte SIA «Gulbenes zvērsaimniecība». Asula rajati aastal 1953 vastloodud rebasekasvatuse juurde. Seal asub mälestusmärk teises maailmasõjas hukkunud Läti partisanidele.

## Elanike arv


* 258 (1970)
* 226 (1979)
* 225 (1989)
* 182 (2000)
* 110 (2011)

* 111 (2015)
* 99 (2017)
* 72 (2021)
* 63 (2025)


## Viited
Rădăuți

**Rădăuți** (saksa keeles *Radautz*, ungari keeles *Radóc*, poola keeles *Radowce*, ukraina keeles *Радівці*) on linn Rumeenias Suceava maakonnas. 

Linn asub ajaloolises Bukoviina piirkonnas, Ukraina piirist 13 km kaugusel ja maakonnakeskusest Suceavast ligikaudu 33 km loodes.

Asulat on esmamainitud 1393. aastal. Rădăuți nime all on asulat esimest korda mainitud 6. juulil 1413.

## Viited

## Välislingid
Mili

**Mili** (ka **Andzēni**, vanasti **Andzani**) on küla (*mazciems*) Lätis Gulbene piirkonnas Beļava vallas.

Küla asub valla lõunaosas Asarupe jõe kaldal. Asulas on Pienakalnsi bussipeatus. Seal asuvad Andzēni muinaskalmed ehk Sõjakalmud on muinsusmälestistena regionaalse kaitse all.
## Viited
Svelberģis

**Svelberģis** (nõukogude perioodil ka **Mežotnes**) on küla (*ciems*) Lätis Gulbene piirkonnas Beļava vallas. Küla asub valla lõunaosas merepinnast 135 meetri kõrgusel Gulbene loodepiiril. Svelberģis jääb Riiast 186 ja vallakeskusest Beļavast 8,5 kilomeetri kaugusel. 

Svelberģis on kujunenud Gulbene linna industriaaltsooniks. Seal asub tuletõrjedepoo, külas on võõrastemaja. 2016. aastal avati seal SIA “Baltic Agro” teeninduskeskus, lisaks tegutseb seal muidki ettevõtteid. Asulas on Svelberģise bussipeatus.

Kaks külas kasvavat tamme on looduskaitse all.

## Elanike arv


* 84 (1989)
* 80 (2000)
* 52 (2011)

* 53 (2017)
* 39 (2021)
* 49 (2025)


## Viited
Gauchin-Verloingt

**Gauchin-Verloingt** on vald Põhja-Prantsusmaal Pas-de-Calais' departemangus.

Põllumajandusküla asub Ternoise'i jõe orus, 37 km Arrasist loodes, teede D343 ja D100 ristumiskoha ümbruses.

## Huviväärsused

* St. Vaasti kirik, pärineb 17. sajandist.
* Rocourti kabel, pärineb samuti 17. sajandist.
* Vana talumaja.

## Vaata ka

* Pas-de-Calais' departemangu haldusüksuste loend

## Viited
Ozolkalns

**Ozolkalns** on küla (*ciems*) Lätis Gulbene piirkonnas Beļava vallas. Küla asub merepinnast 140 meetri kõrgusel, Riiast 182, piirkonna keskusest Gulbenest 5 ja vallakeskusest Beļavast 12 kilomeetri kaugusel. 

Külas on kultuuri- ja spordikeskus «Zīļuks». Varem asus seal ka postkontor. Külas on Kļaviņi ja Blome bussipeatus.

Asula on tekkinud Blome mõisa (*Blumenhof*) keskuse juurde. Aastani 1979 oli see Ozolkalnsi külanõukogu halduskeskuseks. Nõukogude perioodil oli küla Gulbene kolhoosi keskasulaks. Aastal 2012 suleti sealne põhikool.

Blome mõisa hooned, sealhulgas ait ja häärber, on muinsusmälestistena kohaliku kaitse all. Osaliselt külas asuvad Pärlimäe muinaskalmed on regionaalse kaitse all. Osaliselt külla jäävad Lazdi mäe linnamägi ning muinaskalmed ehk Kruusamägi on muinsusmälestistena riikliku kaitse all.

## Elanike arv


* 47 (1965)
* 249 (1989)
* 271 (2000)
* 229 (2011)

* 202 (2017)
* 203 (2021)
* 209 (2025)


## Viited
Gaudiempré

**Gaudiempré** on vald Põhja-Prantsusmaal Pas-de-Calais' departemangus. 
 
Väike põllumajandusküla asub 23 km Arrasist edelas, teede D23 ja D1 ristumiskoha ümbruses.

## Huviväärsusi

* Püha Nikolause kirik, pärineb 17. sajandist.

## Vaata ka

* Pas-de-Calais' departemangu haldusüksuste loend

## Viited
Sherman (Texas)

**Sherman** on linn USA-s Texase osariigis, Graysoni maakonna halduskeskus. Sherman asub Texase põhjaosas Oklahoma piiri lähedal Texoma piirkonnas Dallasest umbes 110 km kaugusel põhjas. Sherman piirneb lõunas umbes 3000 elanikuga Howe'i linnaga ja põhjas umbes 25 000 elanikuga Denisoni linnaga.

Elanike arv on 2020. aasta rahvaloenduse järgi 43 645. 2010. aastal oli elanikke 38 521.

Linn asutati 1846. aastal ning kogu oma ajaloo vältel on see olnud Graysoni maakonna halduskeskus. Sherman on saanud nime Texase revolutsiooni kangelase, kindral Sidney Shermani (1805–1873) järgi.

15. mail 1896 tabas Shermani viienda kategooria tornaado, mis nõudis vähemalt 73 inimelu.

Shermanis asub presbüterlik erakolledž Austin College.

Shermanis tegutseb Graysoni maakonda ja Red Riveri piirkonna kultuuri ja ajalugu tutvustav Sherman Museum.

## Viited

## Välislingid
* https://www.ci.sherman.tx.us/
Szerzyny

**Szerzyny** on küla Poolas Väike-Poola vojevoodkonnas Tarnówi maakonnas, Szerzyny valla halduskeskus. Szerzyny asub Tarnówist ligikaudu 30 km kagus.

Szerzyny küla asutati 1348. aastal. Szerzyny sai linnaõigused 1731. aastal, kuid kaotas need 1846. aastal.

## Viited
Staromieście

**Staromieście** on küla Poolas Sileesia vojevoodkonnas Częstochowa maakonnas Lelówi vallas. Staromieście asub Częstochowast umbes 38 km idakagus.

Staromieście sai linnaõigused enne 1314. aastat, kuid kaotas need 1350. aasta paiku.

## Viited
Satipatthana Sutta

**Satipaṭṭhānasutta**, ka **Mahāsatipaṭṭhānasutta** ("Meelespidamise suutra" või "Suur teadlikkuse rajamise sutta") on paali kaanoni (*Tipiṭaka*) üks tuntumaid tekste. Sutta sisaldab põhjalikku ülevaadet teadlikkuse rajamisest ja arendamisest. 

Satipatthana õpetus on eelkõige praktilise suunitlusega teadvuse ümber kujundamiseks ning sellel põhinevad kõigi budismi suundade ning koolkondade keskenduspraktikad, mõningate variatsioonide ja rõhuasetuste erinevustega.

## Allikad

Satipaṭṭhāna Sutta lühem variant leidub "Keskmiste kogus" (''Majjhimanikāya'' 10) ning pikem variant (*Mahā-satipaṭṭhāna-sutta*) Pikkade kogus" (''Dīghanikāya'' DN 22). Erinevus kummagi vahel seisneb selles, et pikemas variandis on „Nelja arija tõe“ ehk "Nelja õilsa tõe" osa pikemalt lahti kirjutatud. 

Sama tekst on väiksemate erinevustega sisaldunud ka sanskritikeelsetes pühakirjakogudes *Madhyama Āgama* ja *Ekottara Āgama*. Mõlemad on säilinud vaid hiinakeelsetes tõlgetes.

## Sisu

"Suur teadlikkuse rajamise sutta" sisaldab nelja valdkonna: keha (*kāya*), tunnete (*[[Vedana|vedanā]]*), teadvuse/meele (*citta*) ja nähtuste ehk seadmuste (*dhammā*) teadvustamise juhiseid ning selgitusi ning sellele vastavalt jaguneb tekst nelja ossa ning nende alajaotustesse.

### Keha
*Sisse- ja väljahingamine
*Asendid
*Tähelepanu
*Vastaspool
*Elemendid
*Laibaväli

### Tunded

### Teadvus

### Nähtused (dhammad)
*Takistused

*Kogumikud

*Alad

*Virgumisosad

*Tõed

## Vaata ka

Satipatthana

## Viited

## Kirjandus

* Suur meelespidamise suutra (Mahā-satipaṭṭhāna-sutta). Tõlkinud Märt Läänemets.
* Anālayo. Satipaṭṭhāna: The Direct Path to Realization. Birmingham: Windhorse Publications, 2003.
* Anālayo. Perspectives on Satipaṭṭhāna. Cambridge: Windhorse Publications, 2013.
Vanagi (Beļava vald)

**Vanagi** on küla (*mazciems*) Lätis Gulbene piirkonnas Beļava vallas.

Küla asub valla põhjaosas. Seal kasvava 11 meetri kõrgune Vanagi kadakas ümbermõõduga 1,16 meetrit on looduskaitse all.

## Viited
Van Horn

**Van Horn** on linn USA-s Texase osariigis, Culbersoni maakonna halduskeskus ja ainus linn. Elanike arv on 2020. aasta rahvaloenduse järgi 1941. 2010. aastal oli seal 2063 elanikku.

Linn on saanud nime leitnant James Judson Van Horni järgi. Linn tekkis 1881. aastal läbi piirkonna ehitatud raudteeliini Texas and Pacific Railway äärde.

Linna läbib kiirtee Interstate 10, mille kaudu on ühendus 190 km kaugusel idas asuva Fort Stocktoniga ja 190 km kaugusel läänes asuva El Pasoga. Lisaks asub linnas maantee Route 90 läänepoolne lõpp-punkt. Route 90 suundub Van Hornist kagusse ja viib 117 km kaugusel asuvasse Marfa linna. Maantee Texas State Highway 54 viib põhjas asuvatesse Guadalupe mägedesse ja maanteele Route 62. 

Linna lähedal asub Culbersoni maakonna lennujaam. Linna läbib lisaks raudteeliin Union Pacific Railroad. Linnas asub linnadevahelisi bussiliine opereeriva firma Greyhound Linesi bussipeatus.

Linnas asub *[[Carpenter Gothic]]*-stiilis presbüterlaste kirik, mis võeti 1978. aastal USA ajalooliste paikade riiklikku registrisse National Register of Historic Places.

## Viited

## Välislingid

* http://www.vanhorntexas.org/
Sīļi (Beļava vald)

**Sīļi** on küla (*mazciems*) Lätis Gulbene piirkonnas Beļava vallas.

Küla asub valla põhjaosas.

## Viited
Silamala

**Silamala** (nõukogude perioodil **Silmala**) on küla (*mazciems*) Lätis Gulbene piirkonnas Beļava vallas.

Küla asub valla lääneosas. Silamala lähistelt algab Mudaža jõgi. Asulas on Silamala bussipeatus.

## Viited
Gāršnieki

**Gāršnieki** (vahel ka ebatäpselt **Gāršenieki**) on küla (*mazciems*) Lätis Gulbene piirkonnas Beļava vallas.

Küla asub valla idaosas Mellupe jõe kaldal. Külast möödub Gulbene–Alūksne kitsarööpmeline raudtee.

## Viited
Naglene

**Naglene** (ka **Nagliena**) on küla (*mazciems*) Lätis Gulbene piirkonnas Beļava vallas.

Küla asub valla idaosas. Asulas on Naglene bussipeatus.

Naglene on tekkinud Nagliena mõisa keskuse juurde. Nagliena mõisa hooned, sealhulgas ait ja häärber, on muinsusmälestistena kohaliku kaitse all, mõisa kõrts aga regionaalse kaitse all.

## Viited
Weatherford

**Weatherford** on linn USA-s Texase osariigis, Parkeri maakonna halduskeskus. Linn asub Fort Worthist umbes 50 kilomeetri kaugusel läänes, paiknedes Trinity ja Brazosi jõe vahelises orus.

Elanike arv on 2020. aasta rahvaloenduse järgi 30 854. 2010. aastal oli seal 25 657 elanikku.

Weatherford valitseb lähistroopiline kliima. Keskmine õhutemperatuur on jaanuaris 5,9 °C ja juulis 28,6 °C. Kõrgeim õhutemperatuur on olnud 48,3 °C ja madalaim –23,3 °C. Sademeid langeb aasta lõikes võrdlemisi ühtlaselt – kokku 833 mm aastas. Kõige enam sajab mais (119 mm) ja kõige vähem jaanuaris (46 mm).

Linn on saanud nime Texase senati liikme Thomas Jefferson Weatherfordi (eluaastad 1811–1867) järgi.

Weatherford sai linnaõigused 1858. aastal ja 1859. aastal avati seal postkontor. Kuni 1870. aastate alguseni leidsid linna ümbruses aset komantši indiaanlaste rünnakud. 1880. aastal jõudis linna Texas and Pacific Railway raudteeliin ja seitse aastat hiljem Gulf, Colorado and Santa Fe Railway. 1891. aastal alustas tööd kohalik raudteeliin Weatherford, Mineral Wells and Northwestern Railway. Raudteeühenduse tekkimisega arenes Weatherford maakonna kaubanduskeskuseks. 1890. aastate keskel oli linnas ligikaudu 5000 elanikku, sadakond ettevõtet, seitse kirikut, mitu kooli, kolm panka ja neli hotelli ning ilmus kolm nädalalehte.

Weatherford oli maakonna põllumajanduskeskus ka kogu 20. sajandi. 1920. aastatel sai lisaks alguse naftatööstus. Ülemaailmse majanduskriisi aastatel langes linna elanike arv enam kui 6000-lt alla 5000. Alates 1940. aastast on elanike arv taas püsivalt tõusnud.

Läbi linna kulgeb kiirtee Interstate 20. Linna idapiiri lähedal saab alguse maantee U.S. Route 180. Weatherfordi kesklinnast saab alguse maantee Texas State Highway 171. Linna lähedal Hudson Oaksis asub Parkeri maakonna lennujaam.

Alates 1869. aastast annab linnas kõrgharidust Weatherford College.

Weatherfordis asub 2015. aastal asutatud automuuseum Vintage Grill & Car Museum, mille juures paikneb ka restoran. Muuseumis on muuhulgas üleval USA 36. presidendile Lyndon B. Johnsonile kuulunud 1976. aasta Lincoln Continental.

Weatherford on tuntud Texase virsikupealinnana, kuna seal toimub iga aasta juuli teisel laupäeval Parkeri maakonna virsikufestival.

Weatherfordis asub palju 19. sajandi lõpu ja 20. sajandi alguse arhitektuuri esindavaid hooneid. Weatherfordi ajalooline kesklinn ja 1880. aastatel ehitatud Parkeri maakonna kohtumaja on ajalooliste mälestisena muinsuskaitse alla võetud.

Weatherfordis olid sündinud näitleja ja laulja Mary Martin (1913–1990), kes näitles paljudes Broadway teatrilavastustes, ning sõjaväelane William Hood Simpson (1888–1980), kes oli Teise maailmasõja läänerindel USA 9. armee komandör.

## Viited

## Välislingid
* Koduleht
* Weatherford Texas Chamber of Commerce
Hellen Obiri

**Hellen Onsando Obiri** (sündinud 13. detsembril 1989 Kisiis) on Keenia kergejõustiklane (pikamaajooksja). Ta on 5000 meetri jooksu kahekordne maailmameister.

Obiri sai esimese tiitlivõistluste medali 2012. aasta sisemaailmameistrivõistlustel Istanbulis, kui võitis seal 3000 meetri jooksu. 

2013. aasta maailmameistrivõistlustel Moskvas võitis ta 1500 meetri jooksus pronksi.

2014. aasta sisemaailmameistrivõistlustel Sopotis oli Obiri 3000 meetri jooksus Genzebe Dibaba järel teine. Suvel tuli ta Marrakechis Aafrika meistriks 1500 meetri jooksus.

2016. aastal otsustas Obiri keskenduda pikematele staadionijooksudele. Rio de Janeiro olümpiamängudel võitis ta 5000 meetri jooksus Vivian Cheruiyoti järel hõbeda.

2017. aasta maailmameistrivõistlustel Londonis tuli ta 5000 meetri jooksus Almaz Ayana ja Sifan Hassani ees maailmameistriks.

2018. aastal võitis ta 5000 meetri jooksus kulla Rahvaste Ühenduse mängudel Gold Coastis ning Aafrika meistrivõistlustel Asabas.

2019. aasta maailmameistrivõistlustel Dohas kaitses Obiri 5000 meetri jooksus tiitlit, edestades maailmameistrivõistluste rekordiga 14.26,72 finaalis Margaret Kipkemboid ja Konstanze Klosterhalfenit. 10 000 meetri jooksus oli ta viies.

2021. aasta Tokyo suveolümpiamängudel võitis Obiri 5000 meetri jooksus Hassani järel hõbemedali. 10 000 meetri jooksu lõpetas ta neljandana.

2022. aasta maailmameistrivõistlustel Eugene'is osales ta vaid 10 000 meetri jooksus, kus võitis isikliku rekordiga 30.10,02 Letesenbet Gidey järel hõbeda.

2024. aasta suveolümpiamängudel Pariisis võitis ta maratonis Sifan Hassani ja Tigst Assefa järel pronksmedali.

## Isiklikud rekordid

Allikas: Rahvusvaheline Kergejõustikuliit

## Viited

## Välislingid
*
Gulbītis (Beļava vald)

**Gulbītis** on küla (*mazciems*) Lätis Gulbene piirkonnas Beļava vallas.

Küla asub valla kaguosas. Asulas on Gulbītise bussipeatus. Seal kasvavad Birze jaama tee tamm ja Apšāni tammed on looduskaitse all.
## Viited
Gavrelle

**Gavrelle** on vald Põhja-Prantsusmaal Pas-de-Calais' departemangus.

Põllumajandusküla asub 9,7 km Arrasist kirdes, teede N50 ja D33 ristumiskoha ümbruses. Kiirteede A26 ja A1 liiklussõlm asub umbes kilomeetri kaugusel.

## Huviväärsused

* St. Vaasti kirik, pärineb 20. sajandist.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Stūrastas

**Stūrastas** on küla (*mazciems*) Lätis Gulbene piirkonnas Stāmeriena vallas.

Küla asub valla idaosas. Sealt algab Kazupe jõgi.

Aastal 2007 oli külas 16 elanikku.
## Viited
Raczki Elbląskie

**Raczki Elbląskie** (saksa keeles *Unterkerbswalde*) on küla Poolas Warmia-Masuuria vojevoodkonnas Elblągi maakonnas Elblągi vallas. Raczki Elbląskie asub Elblągi kesklinnast ligikaudu 3,5 km lõunaedelas.

Raczki Elbląskies asub Poola madalaim punkt (1,8 meetrit alla merepinna).

## Viited
Skolas

**Skolas** on küla (*mazciems*) Lätis Gulbene piirkonnas Stāmeriena vallas.

Küla asub valla keskosas paigas, kus  Ludzupīte (Pogupe) jõgi Ludzi järvest välja voolab. Asulas on Skolase bussipeatus.

Looduskaitse all on pärn ümbermõõduga 4,11 meetrit ja tamm ümbermõõduga 4,51 meetrit. Seal asuvad Skolase muinaskalmed on muinsusmälestisena riikliku kaitse all.

Aastal 2007 oli külas 6 elanikku.
## Viited
Dzierzgonka

**Dzierzgonka** (saksa keeles *Sorgenort*) on küla Poolas Warmia-Masuuria vojevoodkonnas Elblągi maakonnas Markusy vallas. Dzierzgonka asub Żuławy tasandikul Dzierzgońi jõe ääres, maakonnakeskusest Elblągist ligi 14 km lõunas.

## Viited
Srokowo

**Srokowo** (kuni 1950. aastani **Dryfort**, saksa keeles *Drengfurth*) on küla Poolas Warmia-Masuuria vojevoodkonnas Kętrzyni maakonnas, Srokowo valla halduskeskus. Srokowo asub Venemaa (Kaliningradi oblasti) piirist 12 km kaugusel, maakonnakeskusest Kętrzynist ligi 18 km põhjakirdes.

Asulat on esmamainitud 1397. aastal. Linnaõigused sai 1405. aastal, kuid kaotas need 1945. aastal. 1950. aastal sai Dryfort geograaf Stanisław Srokowski (1872–1950) auks uueks nimeks Srokowo.

## Viited
Bartąg

**Bartąg** (saksa keeles *Groß Bertung*, aastatel 1928–1945 *Bertung*) on küla Poolas Warmia-Masuuria vojevoodkonnas Olsztyni maakonnas Stawiguda vallas. Bartąg asub Łyna jõe ääres, maakonnakeskuse Olsztyni kesklinnast ligi 7 km lõunas.

## Viited
Enid (Oklahoma)

**Enid** on linn USA-s Oklahoma osariigis, Garfieldi maakonna halduskeskus. See asub Oklahoma Cityst 110 km kaugusel põhjas. Elanike arv on 2020. aasta rahvaloenduse kohaselt 51 308. 2010. aasta USA rahvaloenduse järgi oli elanikke 49 379. See on elanike arvult osariigi üheksas linn.

Enid asutati 1893. aastal Cherokee Outleti piirkonna avamisel, kus elasid tšerokiid. Linn on saanud nime tegelase järgi Alfred Tennysoni teosest "Idylls of the King". Enid sai linnaõigused 1904. aastal. Linn hakkas kiiresti kasvama pärast raudteeliinide ehitamist ja nafta avastamist 1910. aastatel ning Teise maailmasõja järel.

Enidis valitsevad kuumad suved ning külmad ja sageli lumised talved. Kevadel võib esineda tornaadosid. Kõrgeim mõõdetud õhutemperatuur Enidis on 48 °C, mis mõõdeti 1936. aastal. Madalaim temperatuur mõõdeti 1905. aastal, mil oli −29 °C külma. Sademeid esineb 871 mm/a. Kõige enam sajab juunis (132 mm) ning kõige vähem jaanuaris (27 mm).

Peamised majandusallikad on nisu, karjakasvatus ja nafta. Olulised on teravilja jahvatamine, lihatöötlemine, piimakarjandus, naftatöötlemine, soola- ja ammoniaagitootmine.

Enid on tuntud USA nisupealinnana ("Wheat Capital of the United States").

Aastatel 1906–1998 asus linnas ülikool.

Linna läbivad maanteed Route 81 ja Route 412. Linna lähedal asub Vance'i õhujõudude baas.

## Viited

## Välislingid

* http://www.enid.org/
László Bénes

**László Bénes** (sündinud 9. septembril 1997 Dunajská Stredas) on ungari rahvusest Slovakkia jalgpallur, kes mängib Saksamaa kõrgliigaklubis Union Berlin ja Slovakkia jalgpallikoondises.

2007. aastal liitus ta kodulinnaklubiga Dunajská Streda DAC 1904. 2011. aastal siirdus ta Ungari klubisse Győri ETO. Győri põhimeeskonnas debüteeris ta hooajal 2014/15.

2015. aasta veebruaris sõlmis ta kolmeaastase lepingu Slovakkia kõrgliigaklubiga Žilina.

2016. aasta juulis sõlmis ta lepingu Saksamaa kõrgliigaklubisse Mönchengladbachi Borussia. 5. aprillil 2017 lõi ta mängus Hertha BSCi vastu oma esimese värava Saksamaa kõrgliigas (mäng lõppeski Hertha 1:0 võiduga). Hooaja 2018/19 teises pooles mängis ta laenul Saksamaa esiliigaklubis Kieli Holstein ja hooaja 2020/21 teises pooles Saksamaa kõrgliigaklubis FC Augsburg.

2022. aasta juunis sõlmis ta nelja-aastase lepingu Saksamaa esiliigaklubiga Hamburger SV. Esimesel hooajal lõi ta Saksamaa esiliigas kuus väravat ja teisel 13 väravat.

2024. aasta juunis siirdus ta Union Berlini.

Slovakkia jalgpallikoondises debüteeris 10. juunil 2017 sõprusmängus Leedu vastu. Koondisekarjääri esimese värava lõi ta 1. juunil 2021 sõprusmängus Bulgaaria vastu. Ta kuulus Slovakkia koondisse 2021. aasta Euroopa meistrivõistlustel ja 2024. aasta Euroopa meistrivõistlustel.

## Viited
Stancmuiža

**Stancmuiža** on küla (*mazciems*) Lätis Gulbene piirkonnas Stāmeriena vallas.

Küla asub valla lääneosas Stāmeriena järve kaldal. Asulas on Stancmuiža bussipeatus.

Aastal 2000 oli külas 10 elanikku.
## Viited
Medņi (Stāmeriena vald)

**Medņi** on küla (*mazciems*) Lätis Gulbene piirkonnas Stāmeriena vallas.

Küla asub valla lõunaosas. Varem asus seal Ieriķi–Gulbene–Abrene raudteel Medņi raudteepeatus.

Aastal 2000 oli külas 19 elanikku.
## Viited
Skujenieki

**Skujenieki** on küla (*mazciems*) Lätis Gulbene piirkonnas Litene vallas.

Küla asub valla loodeosas Salenieki soo kirdeservas.
## Viited
Staniątki

**Staniątki** on küla Poolas Väike-Poola vojevoodkonnas Wieliczka maakonnas Niepołomice vallas. Staniątki asub Niepołomicest 3 km lõunaedelas, Wieliczkast ligi 10 km idas ja Krakówi kesklinnast ligikaudu 19 km idakagus.

Staniątkis asub benediktlaste klooster.

## Viited
Aurava

**Aurava** (ka **Aurova**) on küla (*mazciems*) Lätis Gulbene piirkonnas Litene vallas.

Küla asub valla kirdeosas. Auravast saab alguse Apkārtupe jõgi. Seal kasvav tamm ümbermõõduga 4 meetrit on looduskaitse all.
## Viited
Grajów

**Grajów** on küla Poolas Väike-Poola vojevoodkonnas Wieliczka maakonnas Wieliczka vallas. Grajów asub Wieliczkast ligi 6 km lõunakagus ja Krakówi kesklinnast umbes 18 km lõunakagus.

## Viited
Vārpiņas

**Vārpiņas** on küla (*mazciems*) Lätis Gulbene piirkonnas Litene vallas.

Küla asub valla idaosas Apkārtupe ja Pedetsi jõe vahelisel alal. 
## Viited
Silenieki (Litene vald)

**Silenieki** on küla (*mazciems*) Lätis Gulbene piirkonnas Litene vallas.

Küla asub valla lõunaosas Pedetsi jõe ääres. Silenieki jääb osaliselt Sita ja Pedetsi luha kaitsealale. Looduskaitse all on kolm seal kasvavat tamme.

Aastal 2007 oli külas ligikaudu 10 elanikku.

## Viited
Stryszowa

**Stryszowa** on küla Poolas Väike-Poola vojevoodkonnas Wieliczka maakonnas Gdówi vallas. Stryszowa asub Wieliczkast umbes 14 km lõunakagus ja Krakówi kesklinnast ligikaudu 26 km kagus.

## Viited
Lešķi

**Lešķi** on küla (*mazciems*) Lätis Gulbene piirkonnas Litene vallas.

Küla asub valla keskosas Pedetsi jõe ääres. Seal asuvad Lešķi muinaskalmed ehk Kalmepõld on muinsusmälestisena regionaalse kaitse all.

Aastal 2007 oli külas 16 elanikku.

## Viited
Węgrzce Wielkie

**Węgrzce Wielkie** on küla Poolas Väike-Poola vojevoodkonnas Wieliczka maakonnas Wieliczka vallas. Węgrzce Wielkie asub Wieliczkast umbes 5 km kirdes ja Krakówi kesklinnast ligikaudu 13 km idakagus.

## Viited
Elko

**Elko** on linn Ameerika Ühendriikides Nevada osariigis, Elko maakonna halduskeskus ja suurim linn. See asub Humboldti jõe kaldal. Elko on ka rohkem kui 350 kilomeetri raadiuses piirkonna suurim linn. See on tuntud Kirde-Nevada südamena (*The Heart of Northeast Nevada*).

Elanike arv on 2020. aasta rahvaloenduse järgi 20 564. 2010. aasta rahvaloenduse andmetel oli elanikke 18 297.

## Ajalugu

Elko asub ajaloolise California Traili ääres, mida mööda suundusid esimesed asunikud idast Californiasse. Elko kohale rajati esimene asula 1868. aastal, mil see sai Central Pacific Railroadi raudteeliini kõige idapoolsemaks punktiks. Kuid raudtee-ehitus ida poole suundus, jäi Elko piirkonna kaubandus- ja kaevanduskeskuseks.

On arvatud, et nime "Elko" on välja mõelnud raudteeametnik Charles Crocker, kes harrastas jahindust. Ta lisas sõnale "elk" (ingl vapiti – Põhja-Ameerika suur hirvlane) tähe "o", saades "Elko", kuid ametlik versioon nime päritolu kohta puudub.

1869. aastal sai Elko vastloodud Elko maakonna halduskeskuseks.

1910. aastal valmis linnas Elko maakonna praegune kohtumaja.

## Kliima
Elkos valitseb poolkõrbeline kliima. Kõige külmem kuu on jaanuar, mil keskmine õhutemperatuur on –3,9 °C. Kõige soojem kuu on juuli keskmise õhutemperatuuriga 21,3 °C. Külmakraade võib esineda kõikidel kuudel aastas. Kõige soojem õhutemperatuur on registreeritud 4. juulil 1981, mil oli 41,7 °C sooja. Kõige madalam õhutemperatuur −41,7 °C on mõõdetud 21. jaanuaril 1937.

Aasta keskmine sademete hulk on 254 mm. Kõige enam sajab novembrist jaanuarini (28–31 mm kuus) ning kõige vähem juulis ja augustis (9 mm kuus). Lund sajab aastas 105 cm, tavaliselt novembrist märtsini.

## Majandus
Elko majandus tugineb suuresti kullakaevandamisele. Linna lähedal asuvad osariigi suurimad kullakaevandused. Eraldatud asukoha ja ümbruskonna karmi kõrbeliste olude tõttu on muud majandusharud vähe arenenud. Tulu saadakse veel ka turismist.

## Transport

Elko on suurim kiirteel Interstate 80 asuv linn Salt Lake City ja Reno vahel. Maantee Nevada State Route 225 ühendab linna Owyhee asula ja Idaho osariigiga.

Linnas asub linnadevahelisi bussiliine opereeriva firma Greyhound Linesi bussipeatus liinil Salt Lake City – Reno. Lisaks asub Elkos reisirongiliini Amtrak peatus.

Linnas asub regionaallennujaam, mida teenindab SkyWest Airlines. Lisaks sõidab Delta Air Linesi lennuliin vahepeatuseta Salt Lake Citysse.

## Kultuur

Alates 1985. aastast toimub linnas iga aasta jaanuari viimasel nädalal riiklik kauboiluuletajate kokkutulek (National Cowboy Poetry Gathering). 1963. aastast toimub linnas iga aasta juulis riiklik baskide festival.

Linnas tegutseb Western Folklife Center, mis tutvustab Ameerika lääneosa traditsioone ja kultuuri. Lisaks asub linnas Northeastern Nevada Museum, mis säilitab ja tutvustab piirkonna kultuuri ja ajalugu.

Elko kesklinnas on rohkesti kasiinosid. Elko maakond on üks Nevada 11 maakonnast, kus prostitutsioon on legaalne, ja linnas tegutsebki mitu bordelli.

## Varia
Linnas sündis 16. Nevada kuberner Morley Griswold.

## Viited

## Välislingid

* Koduleht
Raciechowice

**Raciechowice** on küla Poolas Väike-Poola vojevoodkonnas Myślenice maakonnas, Raciechowice valla halduskeskus. Raciechowice asub Myślenicest umbes 15 km idas ja Krakówi kesklinnas ligikaudu 24 km lõunakagus.

## Viited
Kawec

**Kawec** on küla Poolas Väike-Poola vojevoodkonnas Myślenice maakonnas Raciechowice vallas. Kawec asub Myślenicest umbes 20 km idas ja Krakówi kesklinnast ligikaudu 31 km lõunakagus.

## Viited
Tenczyn

**Tenczyn** on küla Poolas Väike-Poola vojevoodkonnas Myślenice maakonnas Lubieńi vallas. Tenczyn asub Myślenicest umbes 17 km ja Krakówi kesklinnast ligikaudu 42 km lõunas.

Küla on asutatud 1498. aastal.

Tenczyn on suvituskoht.

## Viited
Ely (Nevada)

**Ely** on linn Ameerika Ühendriikide Nevada osariigis, White Pine'i maakonna halduskeskus ja ainus linn.

Elanike arv on 2020. aasta rahvaloenduse kohaselt 3924. 2010. aastal oli seal 4255 elanikku.

Enne eurooplaste tulekut elasid piirkonnas läänešošonid. 1868. aastal avastati Ely lähedal vaske. Ely asutati Poniekspressi ja Central Overland Route'i kaubatee peatuskohana. 1878. aastal ehitati esimene vasesulataja ja avati postkontor. 1887. aastal sai Ely White Pine'i maakonna halduskeskuseks.

20. sajandi alguses algas suurema vasetoodanguga Elys buum. 1902. aastal sai Ely ettevõtte Nevada Consolidated Copper Corporation peakorteriks ning 1906. aastal ehitati Ely ja Cobre'i vahele Nevada Northern Railway raudteeliin. 1907. aastal oli linnas umbes 2000 elanikku, tänavavalgustus ja kaks päevalehte. Terves maakonnas töötas ligi 30 kaevandusettevõtet.

Pärast kaevanduste sulgemist 1980. aastatel lõpetas tegevuse ka raudtee. Linna suurimaks tööandjaks sai osariiklik vangla.

Linn on saanud nime ilmselt Vermontist pärit kaevandusettevõtte presidendi Smith Ely järgi.
Linnas asub Nevada Northern Railway muuseum. Linna läbivat maanteed U.S. Route 50 nimetatakse "Ameerika üksildasemaks maanteeks".

Linnas valitseb poolariidne kliima. Ööpäevased õhutemperatuuri muutused on üsna suured. Kõige soojemad kuud on juuli ja august, mil õhutemperatuur võib tõusta 30 °C, kuid ka suvekuudel võib öösiti esineda miinuskraade. Talvel langeb õhutemperatuur sageli alla –10 °C. Kõrgeim mõõdetud õhutemperatuur Elys on 38 °C, mis mõõdeti 18. juulil 1998. Madalaim temperatuur mõõdeti 6. veebruaril 1989, mil oli −34 °C külma. Sajab 248 mm/a. Lund sajab aastas 129 cm.

## Viited

## Välislingid

* http://www.elycity.com/
Emilcin

**Emilcin** on küla Poolas Lublini vojevoodkonnas Opole Lubelskie maakonnas Opole Lubelskie vallas. Emilcin asub Opole Lubelskiest umbes 5 km idas ja Lublinist ligikaudu 38 km lääneedelas.

Väidetavalt olevat 10. mail 1978 Emilcinit külastanud ufo. Tulnukad olevat viinud kohaliku talupoja Jan Wolski (1907–1990) mõneks ajaks uurimiseks oma lennumasina pardale. 2005. aastal püstitati Emilcinisse tulnukate külaskäigu mälestuseks mälestussammas.

## Vaata ka
*Pae

## Viited
Mierzeń

**Mierzeń** on küla Poolas Väike-Poola vojevoodkonnas Myślenice maakonnas Raciechowice vallas. Mierzeń asub Myślenicest ligi 17 km idas ja Krakówi kesklinnast umbes 27 km kagus.

## Viited
Oliver Orav

**Oliver Orav** (sündinud 31. augustil 1995) on eesti võrkpallur.

## Sportlaskarjäär
### Noorteklassid
Noorteklassides mängis ta nii Audentese võrkpalliklubis kui Selver Tallinnas, kus mõlemas meeskonnas oli tema treener Rando Ringmets. Korduvalt võideti omavanuste Eesti karikavõistlused ning jõuti Eesti meistrivõistlustel medalile.

Orav kuulus aastatel 2010–2015 Eesti noormeestekoondisse (sündinud 1995 ja hiljem), kelle treenerid olid Toomas Jasmin ja Marko Mett. Koondisega osaleti omavanuste EM- ja MM-valikturniiridel, kuid finaalturniirile pääsu ei tagatud. Noortekoondistes mängis Orav kas diagonaalründaja või nurgaründajana.

2012. aastal osales ta Raul Kartsepaga U18 vanuseklassi rannavõrkpalli Euroopa meistrivõistlustel, kus alagrupist edasi ei saadud ning võistlused lõpetati 19. kohaga.

### Eesti võrkpallikoondis
Orav on Eesti võrkpallikoondises kaasa teinud aastatel 2017–2020 18 mängus. Esimest korda kuulus ta koondise kandidaatide hulka 2017. aastal ning debüütmäng toimus sama aasta 20. mail sõpruskohtumises Hispaania võrkpallikoondise vastu. Ta on kuulunud koondisse Euroopa meistrivõistluste finaalturniiril ühel korral (2017).

### Klubivõrkpall
Hooajal 2013/14 kuulus Orav Danpower Võru/Noortekoondisse, kuid turniire võita ei suudetud. Samal hooajal mängis Selveri noortesüsteemi kasvandik ka Selver Tallinna esindusklubis silmapaistvalt reamängudes ning sai hooaja lõpufaasis Eesti meistrivõistluste finaalseerias võimaluse Hindrek Pulga vigastuse tõttu. Järgneval hooajal kuulus ta juba ainult Selveri võistkonda ning sai osaleda ka tugevuselt teises ja kolmandas Eurosarjas, CEV Cupil ja CEV Challenge Cupil. Hooajal 2016/17 osaleti klubiga ka kõige tugevamas Eurosarjas, Euroopa Meistrite liigas. Ta jätkas klubis (hilisemas esindusklubis Selver/TalTech) ühe põhimängijama kuni hooaja 2022/23 lõpuni. Hooajaks 2023/24 nad klubiga kokkuleppele ei jõudnud ning Orav meistriliigas mängimist ei jätkanud. Ta mängis klubis diagonaalründaja või nurgaründajana ning on tulnud kahekordseks Balti ja Eesti meistriks.

## Saavutused
**[[Võrkpalli Balti liiga|Balti liiga]]**
***Meister (2):** 2014 ja 2021.
*2. koht (1): 2015.

**[[Eesti meistrivõistlused võrkpallis|Eesti meistrivõistlused]]**
***Meister (2):** 2017 ja 2023.
*2. koht (1): 2014.
*3. koht (2): 2016 ja 2021.

**[[Eesti karikavõistlused võrkpallis|Eesti karikavõistlused]]**
***Karikavõitja (1):** 2020.
*2. koht (3): 2016, 2021 ja 2022.

**Individuaalsed auhinnad**
*2021 Balti liiga parim nurgaründaja
*2023 Eesti meistrivõistluste parim nurgaründaja

## Tunnustus
***Hooaeg 2013/14** Eesti parim noorvõrkpallur noormeestest

## Ettevõtlus
2018. aasta lõpus lõi Orav koos endise Eesti võrkpallikoondislase Denis Losnikoviga osaühingu MuvBud. 2022. aasta suvel anti välja äpp Playerbank.io, mille eesmärk on lihtsustada võrkpalluritel klubide leidmist ja vastupidi.

## Isiklikku
Orav lõpetas 2014. aastal Audentese Spordigümnaasiumi kuldmedaliga. Ta on õppinud Tallinna Tehnikaülikoolis bakalaureuseõppes äriinfotehnoloogia erialal ning magistriõppes rahvusvahelist ärikorraldust.

## Viited

## Välislingid
*Oliver Orav. Volleybox
You FM

**Narva FM** oli venekeelne raadio Eestis.

Narva  FM oli kuuldav Narvas 15. augustini 2022 sagedusel 89,8 MHz.

## Vaata ka
*Eesti raadiojaamade loend

## Välislingid
Orel Mangala

**Orel Johnson Mangala** (sündinud 18. märtsil 1998 Brüsselis) on Belgia jalgpallur, kes mängib poolkaitsjana Inglismaa kõrgliigaklubis Everton ja Belgia jalgpallikoondises.

2017. aasta juunis sõlmis ta nelja-aastase lepingu Saksamaa kõrgliigaklubiga VfB Stuttgart ning hooajal 2017/18 debüteeris ta Saksamaa kõrgliigas. Hooajal 2018/19 oli ta laenul Saksamaa esiliigaklubis Hamburger SV. 2021. aasta juunis pikendas ta Stuttgardiga lepingut kolme aasta võrra.

2022. aasta juulis sõlmis ta lepingu Inglismaa Premier League'i klubiga Nottingham Forest. Esimese värava Inglismaa kõrgliigas lõi ta 4. aprillil 2023 mängus Leeds Unitedi vastu.

2024. aasta veebruaris läks ta Nottingham Forestist laenule Prantsusmaa kõrgliigaklubisse Lyoni Olympique. Kuigi ta sõlmis 2024. aasta juulis Lyoni Olympique'iga püsiva lepingu, naasis ta 2024. aasta augustis Inglismaa kõrgliigasse, kui liitus laenulepingu alusel Evertoniga.

Belgia noortekoondistes mängis Mangala alates 2013. aastast. 2015. aastal saavutas ta Belgia kuni 17-aastaste koondisega noorte maailmameistrivõistlustel kolmanda koha. Belgia jalgpallikoondises debüteeris ta 26. märtsil 2022 sõprusmängus Iirimaa vastu. Ta kuulus Belgia koondisse 2024. aasta Euroopa meistrivõistlustel.

Ta on Kongo päritolu.

## Viited

## Välislingid

* Everton FC kodulehel
Joe Worrall

**Joseph Adrian Worrall** (sündinud 10. jaanuaril 1997 Hucknallis) on Inglismaa jalgpallur, kes mängib keskkaitsjana Inglismaa Premier League'i klubis Nottingham Forest.

Nottingham Foresti akadeemiaga liitus ta 2011. aastal. Hooaja 2015/16 teises pooles oli ta laenul Inglismaa tugevuselt neljanda liiga klubis Dagenham & Redbridge. Nottingham Foresti põhimeeskonnas debüteeris Worrall 2016. aasta oktoobris. Hooajal 2018/19 oli ta laenul Šotimaa kõrgliigaklubis Rangers. Hooajal 2019/20 kujunes Worrall peatreener Sabri Lamouchi käe all Nottingham Foresti võtmemängijaks, kuuludes algkoosseisu kõigis 46 Inglismaa esiliiga mängus. 2020. aasta veebruaris pikendas ta klubiga lepingut nelja aasta võrra.

Hooajal 2020/21 valiti Worrall Nottingham Foresti hooaja parimaks mängijaks. Hooajal 2021/22 oli Worrall regulaarselt Nottingham Foresti kapten, kuna senine kapten Lewis Grabban ei saanud vigastuse tõttu mängida. Ta aitas Nottingham Forestil sel hooajal kindlustada pääs Inglismaa kõrgliigasse ning hooaja lõpus valiti ta koos meeskonnakaaslaste Ryan Yatesi ja Djed Spence'iga Inglismaa esiliiga hooaja sümboolsesse koosseisu. 2022. aasta augustis määrati Worrall algavaks hooajaks Nottingham Foresti kapteniks.

2017. aastal mängis Worrall Inglismaa kuni 20-aastaste ja kuni 21-aastaste koondistes.

## Viited
Obrocz

**Obrocz** on küla Poolas Lublini vojevoodkonnas Zamośći maakonnas Zwierzynieci vallas. Obrocz asub Zwierzyniecist vahetult kagus, Zamośćist ligikaudu 21 km edelas ja Lublinist umbes 78 km lõunakagus.

1. jaanuaril 2010 ühendati osa küla territooriumist (136,92 ha) Zwierzynieci linnaga.

## Viited